Džigme Sengge Wangšug

Džigme Sengge Wangšug (* 11. november 1955, Káthmándú, Nepál) je bývalý bhutánsky kráľ, ktorý vládol medzi rokmi 1972 až 2006.

Pochádza z kráľovského rodu Wangšugov, vzdelanie dostal v Bhutáne a Spojenom kráľovstve. Trónu sa chopil v sedemnástich rokoch po náhlej smrti svojho otca Džigme Dordže Wangšuga. Jeho oficiálna korunovácia prebehla 2. júna 1974, čím sa Džigme Sengge Wangšug stal vo svojich osemnástich rokoch vôbec najmladším monarchom na svete.

Džigme Sengge Wangšug pokračoval v reformách, v ktorých začal jeho otec Džigme Dordže. Bhután je bohatý na prírodné zdroje a Džigme Sengge sa ich rozhodol naplno využiť. Reformy boli rozdelené do päťročných fáz a zameriavali sa okrem iného na rozvoj komunikácií, vzdelávacieho systému, zdravotníctva a bankovníctva. V roku 1998 vydal rozhodnutie, v ktorom obmedzuje svoje právomoci v prospech vlády. V roku 2006 sa odstúpil z trónu a odovzdal ho svojmu najstaršiemu synovi Džigme Chesar Namgjel Wangšugovi.

Jeho štyri manželky, Dordž Wangmo, Sering Päma, Sering Jangdön, Sangda Sondön, sú sestry. Má desať detí (päť synov a päť dcér).

 Iné projekty 

Kategória:Bhutánski králi
Kategória:Panovníci, ktorí abdikovali